CELEX: 31995D0342
Language: sk
Date: 1995-07-27 00:00:00
Title: Rozhodnutie Komisie z 27. júla 1995 o ošetrovaní mlieka a výrobkov na báze mlieka pre ľudskú spotrebu z tretích krajín alebo častí tretích krajín, kde je riziko slintačky a krívačkyText s významom pre EHP

Dôležité právne oznámenie

|

31995D0342

Úradný vestník L 200 , 24/08/1995 S. 0050 - 0051

		Rozhodnutie Komisiez 27. júla 1995o ošetrovaní mlieka a výrobkov na báze mlieka pre ľudskú spotrebu z tretích krajín alebo častí tretích krajín, kde je riziko slintačky a krívačky(Text s významom pre EHP)(95/342/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 92/46/EHS zo 16. júna 1992, ktorou sa ustanovujú hygienické predpisy pre výrobu a uvádzanie na trh surového mlieka, tepelne ošetreného mlieka a výrobkov na báze mlieka [1], naposledy zmenenú a doplnenú Aktom o pristúpení Rakúska, Fínska a Švédska, a najmä na jej článok 23 (3) d),keďže mlieko a výrobky na báze mlieka pre ľudskú spotrebu z určitých tretích krajín alebo častí tretích krajín môžu z hľadiska krívačky a slintačky predstavovať riziko;keďže by sa mali ustanoviť druhy ošetrenia, ktoré sa majú nariadiť pre mlieko a výrobky na báze mlieka pre ľudskú spotrebu z týchto tretích krajín alebo častí tretích krajín;keďže druhy ošetrenia by sa mali uviesť vo vzorovom zdravotnom certifikáte pre dovoz mlieka a výrobkov na báze mlieka z tretích krajín alebo častí tretích krajín, kde existuje riziko krívačky a slintačky;keďže druhy ošetrenia, ktoré sa majú nariadiť, musia mať vedecký základ, ktorý odporúča Vedecký veterinárny výbor a musia zohľadňovať požiadavky na ochranu verejného zdravia a zdravia zvierat;keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru,PRIJALA TOTO ROZHODNUTIE:Článok 1Mlieko a výrobky na báze mlieka pre ľudskú spotrebu z tretích krajín alebo častí tretích krajín, kde za posledných 12 mesiacov vypukla slintačka a krívačka, alebo ktoré počas posledných 12 mesiacov vykonali očkovanie proti krívačke a slintačke, musia, predtým než vstúpia na územie spoločenstva, prejsť:a) sterilizáciou, aby mali hodnotu F ° rovnajúcu sa 3 alebo vyššiu; alebob) počiatočným tepelným ošetrením s účinkom prinajmenšom totožným s tým, ktorý sa dosiahol pasterizáciou pri teplote aspoň 72 °C v trvaní najmenej 15 sekúnd, po vykonaní ktorej musí byť výsledok skúšky fosfatázovej aktivity negatívny, po ktorom nasleduje:i) druhé tepelné ošetrenie zahŕňajúce pasterizáciu pri vysokej teplote, UHT alebo sterilizáciu na dosiahnutie negatívneho výsledku skúšky peroxidázovej aktivity; aleboii) v prípade sušeného mlieka alebo výrobku so základom sušeného mlieka druhé tepelné ošetrenie s účinkom prinajmenšom totožným s tým, ktorý sa dosahuje prvým tepelným ošetrením tak, aby bol výsledok skúšky fosfatázovej aktivity negatívny, po ktorom nasleduje proces sušenia; aleboiii) acidifikačný proces tak, aby sa hodnota pH znížila a držala pod 6 počas najmenej jednej hodiny.Článok 2Toto rozhodnutie sa bude uplatňovať od 2. februára 1996.Článok 3Toto rozhodnutie je adresované členským štátom.V Bruseli 27. júla 1995Za KomisiuFranz Fischlerčlen Komisie[1] Ú. v. ES L 268, 14.9.1992, s. 1.--------------------------------------------------